
A piros csizsmás menyecske: egy palócföldi hiedelemalak vizsgálata

Kulcsszavak: hiedelemtörténet; néphit; palóc; tündér; hiedelemalak
Dolgozatom alapját a magyar folklorisztika számára egy korábban szinte ismeretlen hiedelemalak, a piros csizsmás menyecske adta. Az alak véletlen felfedezését intenzív gyűjtő és kutatómunka követte, melynek eredménye 11 a Középső Ipoly-mentén gyűjtött hiedelemszöveg. Célom a piros csizsmás menyecske betagolása volt a magyar néphit hiedelemlényeinek rendszerébe. Elemzéseim során ennek érdekében azt egyéb hiedelemalakokkal vetettem össze és állapítottam meg a szépasszony korábban észak-magyarországi menyecskének nevezett hiedelemalakokkal való egyezését, melyekhez sorolva azok palócföldi elterjedése alapján létrehoztam a "palóc menyecske" kategóriát.
Dolgozatom folklorisztikai problémáva emeli a Középső Ipoly-mente ezen sajátos néphit alakját, továbbá későbbi, akár interetnikus kutatások számára teremti meg kiindulásként szolgáló összegzést.



